Անջելինա Մանգո

**Անջելինա Մանգո** (, ), իտալացի երգչուհի-երգահան։ 2023 թվականին մասնակցել է Amici di Maria De Filippi տաղանդների մրցույթի քսաներկուերորդ թողարկմանը՝ զբաղեցնելով երկրորդ հորիզոնականը և հաղթել երգեցողության անվանակարգում, ինչպես նաև անժանացել է Lunezia մրցանակին՝ «Ci pensiamo domani» երգի համար։ 2024 թվականին հաղթել է Սան Ռեմո երաժշտական փառատոնում իր «La noia» երգով։ Ներկայացրել է Իտալիան Եվրատեսիլ 2024 երգի մրցույթում «La Noia» երգով։

## Կենսագրություն
### 2001−2019: Վաղ կյանք
Անջելինա Մանգոն ծնվել է 2001 թվականի ապրիլի 10-ին Մարատեայում, Մատիա Բազարի նախկին երգչուհի Լաուրա Վալենտեի և Ջուզեպպե Մանգոյի ընտանիքում, որը հայտնի է Մանգո բեմական անունով։

Նա մեծացել է Լագոնեգրոյում, ունի եղբայր՝ Ֆիլիպո Մանգոն։ Ընտանեկան միջավայրի շնորհիվ, որում նա ապրել է մանկուց, սովորել է երգել, նվագել՝ դաշնամուր և կիթառ։ 2014 թվականի սեպտեմբերին Մանգոն ընդունվել է liceo Scientifico, սակայն 2014 թվականի դեկտեմբերի 8-ին հոր մահից հետո դադարեցրել է իր ուսումը։ 2016 թվականին նա ընտանիքի հետ տեղափոխվել է Միլան, որտեղ շարունակել է ուսումը և եղբոր հետ սկսել երգել խմբում՝ որպես թմբկահար։

### 2020–2021: ''Monolocale''
2020 թվականի նոյեմբերի 13-ին Մանգոն թողարկել է իր առաջին «Va tutto bene» սինգլը, որը ընդգրկված է նրա դեբյուտային մինի *Monolocale* ալբոմում։ 2021 թվականին բացել է Ջովանի Կակամոյի և Միքելե Պլաչիդոյի «Parola Tour»-ի համերգները՝ ելույթ ունենալով 2021 թվականի նոյեմբերին Միլանի երաժշտական շաբաթվա ընթացքում։ Նույն ժամանակահատվածում մասնակցել է *Sanremo Giovani*, մրցույթին՝ «La tua buona colazione» երգով՝ սակայն չի ընդգրկվել եզրափակիչ փուլի մասնակիցների թվում։

### 2022–2023:
Sony Music Entertainment-ի հետ պայմանագիր կնքելուց և պրոդյուսեր Էնրիկո Բրունիի հետ միասին նոր երգեր գրելուց և արտադրելուց հետո Մանգոն 2022 թվականին մասնակցել է Concerto del Primo Maggio և Musica da bere երաժշտական մրցույթին, որտեղ արժանացել է *Live Award* մրցանակին։ Նաև նույն թվականին հրատարակել է մի քանի սինգլներ՝ «Formica», «Walkman» (արտադրող՝ Tiziano Ferro), և «Rituali»: 2022 թվականի սեպտեմբերին նա որպես հյուր մասնակցել է *Rai 3 Via dei Matti nº0* հաղորդմանը։

2022 թվականի նոյեմբերին Մանգոն մասնակցել է Canale 5 հեռուստեսությամբ հեռարձակվող «Amici di Maria De Filippi» երաժշտական տաղանդների շոուի քսաներկուերորդ թողարկմանը, որում զբաղեցրել է երկրորդ հորիզոնականը։ Դեկտեմբերին բացել է  Հռոմում կայացած Էլիզայի Auditorium Parco della Musica Էլիզայի համերգը, ելույթ է ունեցել Canale 5 հեռուստատեսությամբ հեռարձակվող *Capodanno in musica* համերգին։ *Amici*-ում իր մասնակցության ընթացքում թողարկել է «Voglia di vivere» և «Mani vuote» սինգլները։

2023 թվականի մայիսի 12-ին թողարկել է «Ci pensiamo domani» սինգլը։ «Ci pensiamo domani»-ն հասել է սինգլների հիթ-շքերթի լավագույն տասնյակը և 300,000 օրինակից ավելի վաճառքի համար արժանացել է եռակի պլատինե վկայականի, ինչպես նաև հայտնվել է իտալական ալբոմների հիթ-շքերթի երկրորդ հորիզոնականում և արժանացել ոսկե վկայականի՝ 25000 օրինակից ավելի վաճառքի համար։ 2023 թվականի հունիսին և հուլիսին մասնակցել է որոշ փառատոների, որոնք կազմակերպել են ազգային ռադիո և հեռուստատեսային հեռարձակողները, այդ թվում՝ Battiti Live-ը և TIM Summer Hits-ը։ 2023 թվականի հոկտեմբերի 6-ին թողարկել է «Che t'o dico a fa» սինգլը, որը զբաղեցրել է երկրորդ հորիզոնականը իտալական սինգլների հիթ-շքերթում և արժանացել  պլատինե վկայականի։

### 2024
Անջելինա Մանգոն մասնակցել է 2024 թվականի Սանրեմո երաժշտական փառատոնին և հաղթել «La noia» երգով։ «La Noia» երգով ներկայացրել է Իտալիան Եվրատեսիլ 2024 երգի մրցույթում։

## Սկավառակագրություն

### Սինգլներ

### Համագործակցություններ

## Հեռուստատեսություն

## Մրցանակներ

## Ծանոթագրություններ

## Արտաքին հղումներ

* 
* Անջելինա Մանգոն AllMusicում
* Անջելինա Մանգոյի սկավառակագրությունը Discogsում
* Անջելինա Մանգոն Musicbrainzում

Կատեգորիա:Եվրատեսիլ երգի մրցույթի մասնակիցներ
Կատեգորիա:Իտալացի երաժիշտներ
Կատեգորիա:Իտալացի երգիչներ
Կատեգորիա:Իտալիայի մասնակիցները Եվրատեսիլ երգի մրցույթում
Կատեգորիա:Իտալիան Եվրատեսիլ երգի մրցույթում
Կատեգորիա:Իտալացի երգչուհիներ
Կատեգորիա:Իտալացի կոմպոզիտորներ